rejauldu/bengali-wikipedia huggingface dataset:
শ্রীলেখা মিত্র (; জন্ম: ৩০ আগস্ট ১৯৭২) একজন ভারতীয় বাঙালি চলচ্চিত্র অভিনেত্রী। অভিনয় প্রতিভার স্বীকৃতি স্বরূপ তিনি পেয়েছেন বিএফজেএ সম্মান। দুলাল লাহিড়ীর বালিকার প্রেম ধারাবাহিকে তার অভিনয় জীবনের হাতেখড়ি।   কর্মজীবন  তাজ হোটেলে তিনি তখন কর্মরত। পরিচালক দুলাল লাহিড়ী তখন বাংলা ধারাবাহিক বালিকার প্রেম–এ একটি চরিত্রে অভিনয়ের প্রস্তাব দেন তাকে। এরপর বেশ কয়েকটি ধারাবাহিকে মুখ দেখানোর পরে আসে তৃষ্ণা (১৯৯৬) ধারাবাহিকে নবনীতা চরিত্রে অভিনয়ের প্রস্তাব। এই ধারাবাহিকে অভিনয় করে ধীরে ধীরে জনপ্রিয় হতে শুরু করেন তিনি। বাংলা ও ওড়িয়া চলচ্চিত্রে অভিনয়ের সুযোগ আসতে শুরু করে সেই সময়। ১৯৯৮ সালে বাসু চ্যাটার্জীর হঠাৎ বৃষ্টি ছবিতে অভিনয় করেন তিনি। এই ছবির দারুন সাফল্য বাংলা ছবির দর্শকের কাছে তার গ্রহণযোগ্যতাকে প্রসারিত করে। অভিনেত্রীর দাবি এই ছবির সাফল্যের পরেও বড়পর্দায় কোন উল্লেখযোগ্য কাজের প্রস্তাব তার কাছে আসেনি। তার দাবি প্রসেনজিৎ চট্টোপাধ্যায়ের প্রেমপ্রস্তাবে সাড়া না দেওয়ায় তিনি বাংলা ছবিতে নায়িকা চরিত্রে বঞ্চিত হন। একসময় বড়পর্দায় উল্লেখযোগ্য কাজ না পাওয়ায় ছোটপর্দায় অভিনয় চালিয়ে যান এই অভিনেত্রী। সৌন্দর্য ও অভিনয় প্রতিভার মিশেল তার পেশাগত সাফল্যকে অটুট রাখতে সাহায্য করে। ২০০৪ সালে প্রদীপ সরকারের পরিচালনায় আমির খানের বিপরীতে কোকা-কোলার একটি বিজ্ঞাপনে অভিনয় করেন শ্রীলেখা মিত্র। প্রদীপ সরকার শ্রীলেখাকে তার পরিণীতা (২০০৫) ছবিতে একটি চরিত্রে অভিনয়ের প্রস্তাব দেন। সেই সময় অন্তঃসত্ত্বা হওয়ার কারণে এই প্রস্তাব ফিরিয়ে দেন তিনি। বাপ্পাদিত্য বন্দ্যোপাধ্যায়ের কাঁটাতার (২০০৬) ছবিতে অভিনয় করে শ্রেষ্ঠ অভিনেত্রীর বিএফজেএ ও আনন্দলোক পুরস্কার অর্জন করেন তিনি। কমলেশ্বর মুখোপাধ্যায় পরিচালিত উড়ো চিঠি (২০১১) ছবির জন্য শ্রেষ্ঠ সহ-অভিনেত্রী বিভাগে পেয়েছেন জি বাংলা গৌরব সম্মান। অণীক দত্ত পরিচালিত আশ্চর্য প্রদীপ (২০১৩) ছবির জন্য ফিল্মফেয়ার পুরস্কার ও জি বাংলা গৌরব সম্মানের মনোনয়ন লাভ করেন। রীমা মুখোপাধ্যায়ের অর্ধাঙ্গিনী এক অর্ধসত্য (২০১৬) ছবির মাধ্যমে বলিউডে পা রাখেন তিনি। সৌকর্য ঘোষালের রেনবো জেলি (২০১৮) ছবিতে পরীপিসির চরিত্রে অভিনয় করেন তিনি। ছবিতে তার অভিনয় প্রসংশিত হয়।   পুরস্কার ও সম্মাননা   বিএফজেএ (২০০৭) পুরস্কার  কলাকার (২০০৬) পুরস্কার   চলচ্চিত্র   একলা চল  আশ্চর্য্য প্রদীপ (২০১৩)  হাউজফুল ২০০৯  স্মৃতিমধুর ২০০৯  অন্তরতম ২০০৮  হ্যালো কলকাতা ২০০৮  টলি লাইটস ২০০৮  তুমি রবে নীরবে ২০০৮  কাঁটাতাঁর ২০০৬  এক মুঠো ছবি ২০০৫  দেবদূত ২০০৪  তিন একে তিন ২০০৪  মন্দ মেয়ের উপখ্যান ২০০৩  অন্নদাতা ২০০২  টক মিষ্টি জীবন ২০০২  জবাব চাই ২০০১  আমাদের সংসার ২০০০  আপন হল পর ২০০০  গরীবের সংসার ২০০০  সাত ভাই ২০০০  খেলাঘর ১৯৯৯  কৃষ্ণ কাবেরি ১৯৯৯  মধু মালতী ১৯৯৯  শাঁখা সিঁদুরের দিব্যি ১৯৯৯  হঠাৎ বৃষ্টি ১৯৯৮  বাবা কেন চাকর ১৯৯৮   আরও দেখুন    সুমন দে   তথ্যসূত্র    বহিঃসংযোগ     শ্রীলেখা মিত্র on  এবেলা  বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম বিষয়শ্রেণী:বাঙালি অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কলাকার পুরস্কার বিজয়ী বিষয়শ্রেণী:শেঠ আনন্দরাম জয়পুরিয়া কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলা চলচ্চিত্র সাংবাদিক সমিতির পুরস্কার বিজয়ী বিষয়শ্রেণী:কলকাতার ব্যক্তি বিষয়শ্রেণী:কলকাতার অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:১৯৭৪-এ জন্ম
থাম্ব|তস্সিলি এন আজের তস্সিলি এন আজের (আরবি: طاسيلي ناجر; "নদীর মালভূমি") সাহারা মরুভূমির একটি জাতীয় উদ্যান, যা দক্ষিণ -পূর্ব আলজেরিয়ার একটি বিশাল মালভূমিতে অবস্থিত। বিশ্বের প্রাগৈতিহাসিক গুহা শিল্পের অন্যতম গুরুত্বপূর্ণ স্থান, এবং ৭২, ০০০ কিমি২  (২৮, ০০০ বর্গ মাইল) এর বেশি এলাকা জুড়ে অবস্থিত। ১৯৮২ সালে তাসিলি এন আজার ইউনেস্কোর বিশ্ব ঐতিহ্যের তালিকায় অন্তর্ভুক্ত হয়।   ভূগোল  তস্সিলি এন আজের লিবিয়া, নাইজার এবং মালির সীমানায় দক্ষিণ -পূর্ব আলজেরিয়ার একটি বিশাল মালভূমি, যা ৭২, ০০০ কিমি২  (২৮, ০০০ বর্গ মাইল) এর বেশি এলাকা জুড়ে অবস্থিত। এটি ২১৫৮ মিটার (৭,০৮০ ফুট) উঁচুতে অবস্থিত। এর সর্বোচ্চ বিন্দু হল আদরার আফাও। নিকটতম শহর হল দাজনেট, যা তাসিলি এন আজার থেকে প্রায় ১০ কিমি (৬.২ মাইল) দক্ষিণ-পশ্চিমে অবস্থিত।  প্রত্নতাত্ত্বিক স্থানটিকে একটি জাতীয় উদ্যান হিসেবে মনোনীত করা হয়েছে এবং এটি ইউনেস্কোর বিশ্ব ঐতিহ্যের তালিকায় তাসিলি এন আজার জাতীয় উদ্যান হিসাবে অন্তর্ভুক্ত করা হয়েছিল।  তস্সিলি এন আজের মালভূমি দারুণ ভূতাত্ত্বিক এবং নান্দনিক আগ্রহের। শিলা বনের ভূতাত্ত্বিক গঠনের প্যানোরামা, ক্ষয়প্রাপ্ত বেলেপাথর দ্বারা গঠিত, একটি চন্দ্র ভূদৃশ্যের অনুরূপ এবং শিলা শিল্প শৈলীর একটি নান্দনিক স্থান।   ভূতত্ত্ব  পরিসরটি মূলত বেলেপাথর দিয়ে গঠিত। বেলেপাথর জমা ধাতব অক্সাইডের পাতলা বাইরের স্তর দ্বারা দাগযুক্ত যা পাথরের গঠনকে কালো এবং লাল করে তুলেছে।  এলাকায় ভাঙনের ফলে দক্ষিণ পূর্বে প্রায় ৩০০ টি প্রাকৃতিক শিলা খিলান তৈরি হয়েছে, যার সাথে উত্তরে গভীর গিরিখাত এবং স্থায়ী জলাশয় রয়েছে।   তথ্যসূত্র   বিষয়শ্রেণী:আইইউসিএন II বিষয়শ্রেণী বিষয়শ্রেণী:প্রাগৈতিহাসিক আফ্রিকা বিষয়শ্রেণী:আলজেরিয়ার বিশ্ব ঐতিহ্যবাহী স্থান
থাম্ব|উইকিমিডিয়া প্রকল্পের লোগো পরিবার  উইকিমিডিয়া প্রকল্প একটি উইকি-ভিত্তিক প্রকল্প যা উইকিমিডিয়া ফাউন্ডেশন কর্তৃক পরিচালিত, একটি অলাভজনক সংগঠন যেটি সান ফ্রান্সিস্কো, ক্যালিফোর্নিয়ায় ২০০৩ সালে প্রতিষ্ঠিত। এই ফাউন্ডেশন অনেক ফ্রি সফটওয়্যার এবং ফ্রি বিষয়বস্তু প্রকল্পের পরিচালনা করে থাকে, যা নিচে তালিকাভুক্ত করা হল।   তালিকা  লোগোনামওয়েব ঠিকানাচালুবর্ণনাসংস্করণ41px|কেন্দ্রউইকিপিডিয়াwikipedia.org২০০১-০১-১৫বিশ্বকোষ নিবন্ধ২৮৬ ভাষায়51px|কেন্দ্রউইকিঅভিধানwiktionary.org২০০২-১২-১২অভিধান, ব্যুৎপত্তি, প্রতিশব্দ, এবং অনুবাদ অর্ন্তভূক্ত১৭২ ভাষায়35px|কেন্দ্রউইকিবইwikibooks.org২০০৩-০৭-১৯শিক্ষাবিষয়ক পাঠ্যবই এবং শেখার উপকরণ১২১ ভাষায়51px|কেন্দ্রউইকিসংবাদwikinews.org২০০৪-১১-০৮উন্মুক্ত সংবাদ উৎস৩৩ ভাষায়51px|কেন্দ্রউইকিউক্তিwikiquote.org২০০৩-০৭-১০উক্তি-উদ্ধৃতির সংকলন৮৯ ভাষায়35px|কেন্দ্রউইকিসংকলনwikisource.org২০০৩-১১-২৪উৎস নথি এবং অনুবাদের গ্রন্থাগার৬৪ ভাষায়41px|কেন্দ্রউইকিবিশ্ববিদ্যালয়wikiversity.org২০০৬-০৮-১৫শিক্ষা ও গবেষণা উপকরণ এবং কার্যক্রম১৫ ভাষায়35px|কেন্দ্রউইকিভ্রমণwikivoyage.org২০০৬-১২-১০(২০১৩-০১-১৫ একটি উইকিমিডিয়া ফাউন্ডেশন প্রকল্প হিসেবে)ভ্রমণ নির্দেশিকা১৫ ভাষায়31px|কেন্দ্রউইকিমিডিয়া কমন্সcommons.wikimedia.org২০০৪-০৯-০৭চিত্র, শব্দ, ভিডিও, এবং অন্যান্য মুক্ত মিডিয়া ফাইলের সংগ্রহস্থল১ (বহুভাষী)35px|কেন্দ্রউইকিমিডিয়া ইনকিউবেটরincubator.wikimedia.org২০০৬-০৬-০২Testing possible new languages for existing projects.১ (বহুভাষী)35px|কেন্দ্রমেটা-উইকিmeta.wikimedia.org২০০১-১১-০৯সকল উইকিমিডিয়া প্রকল্পের সমন্বয়কারক ও সহায়িকা১ (বহুভাষী)35px|কেন্দ্রউইকিপ্রজাতিspecies.wikimedia.org২০০৪-০৯-১৪জীবপ্রজাতি নির্দেশিকা১ (বহুভাষী)47px|কেন্দ্রউইকিউপাত্তwikidata.org২০১২-১০-৩০জ্ঞানভান্ডার১ (বহুভাষী)35px|কেন্দ্রউইকিম্যানিয়াwikimania.wikimedia.org২০০৫-০৮-০৪উইকিম্যানিয়া সম্মেলন ওয়েবসাইটপ্রতি বছরের জন্য ১টি   সফটওয়্যার প্রকল্প এবং অন্যান্য গুপ্ত প্রকল্পসমূহ   মিডিয়াউইকি – একটি মুক্ত সফটওয়্যার ওপেন সোর্স উইকি প্যাকেজ ও ডকুমেন্টেশন  ফ্যাব্রিকেটর – মিডিয়াউইকির জন্য একটি বাগ অনুসরণ এবং প্রকল্প ব্যবস্থাপনা পদ্ধতি  উইকিটেক – উইকিমিডিয়া প্রযুক্তিগত ডকুমেন্টেশন  উইকিমিডিয়া টুল ল্যাবস (এছাড়াও ডব্লিওএফএম ল্যাবস, টুল ল্যাবস, উইকিল্যাবস, ল্যাবস হিসাবে পরিচিত) – উন্নয়ন এবং অপারেশন প্রকৌশল সমর্থনের জন্য সার্ভার পরিবেশ  টেস্ট উইকিপিডিয়া – সফটওয়্যার পরীক্ষার পরিবর্তনের জন্য  সার্ভার অবস্থা – উইকিমিডিয়া ফাউন্ডেশনের বর্তমান অবস্থা – কোর সেবা  উইকিস্ট্যাটস – উইকিমিডিয়া পরিসংখ্যান  উইকিমিডিয়া মেইলসার্ভিস – উইকিমিডিয়া মেইলিং তালিকা   আরও দেখুন    উইকিপিডিয়ার তালিকা  উইকিসমূহের তালিকা  সাহায্য:সংযোগ   তথ্যসূত্র
২০২৩ চীনা রাষ্ট্রপতি নির্বাচন () ১৪তম জাতীয় গণ কংগ্রেসে পরোক্ষভাবে চীনের রাষ্ট্রপতি এবং উপরাষ্ট্রপতি নির্বাচন করার জন্য ১০ মার্চ ২০২৩ তারিখে অনুষ্ঠিত হয়। রাষ্ট্রপতি চীনা কমিউনিস্ট পার্টির সাধারণ সম্পাদকের অধীনে দ্বিতীয় সর্বোচ্চ পদ (প্যারামাউন্ট লিডার)। তবে ১৯৯৩ সাল থেকে রাষ্ট্রপতির দায়িত্ব পালন করছেন সিসিপি সাধারণ সম্পাদক। ২০১৮ সালের ন্যাশনাল পিপলস কংগ্রেসে রাষ্ট্রপতি পদের মেয়াদসীমা অপসারণ করা হয়, যা রাষ্ট্রপতির পদকে সিসিপি সাধারণ সম্পাদকের পদের সাথে সারিবদ্ধ করে, যার মেয়াদের সীমাবদ্ধতা নেই। বর্তমান সিসিপি সাধারণ সম্পাদক শি জিনপিং, যিনি পুনঃনির্বাচিত হবেন বলে প্রত্যাশিত ছিল, সর্বসম্মতিক্রমে ২০২৩ সালে রাষ্ট্রপতি হিসাবে অভূতপূর্ব তৃতীয় মেয়াদের জন্য নির্বাচিত হন।   ফলাফল    আরো দেখুন    চীনা কমিউনিস্ট পার্টির ২০তম জাতীয় কংগ্রেস  শি জিনপিং প্রশাসন  চীনে ক্ষমতার উত্তরাধিকার   তথ্যসূত্র   বিষয়শ্রেণী:২০২৩-এ চীন বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:শি জিনপিং বিষয়শ্রেণী:একক-প্রার্থীর নির্বাচন
মুর্তা বা পাটিবেত বা পাটিপাতা বা মুস্তাক (বৈজ্ঞানিক নাম: Schumannianthus dichotomus) হচ্ছে সেই উদ্ভিদের নাম যা দিয়ে শীতল পাটি তৈরি হয়। শীতল পাটি হচ্ছে বাংলাদেশ এবং পূর্ব ভারতের ঐতিহ্যবাহী বিছানার মাদুর।  বাংলাদেশে জামালগঞ্জ উপজেলাতে , পশ্চিমবঙ্গের কোচবিহার জেলায় শীতল পাটি তৈরি হয় সবচেয়ে বেশি। সুনামগঞ্জ, নোয়াখালী, বরিশাল, কুমিল্লা ইত্যাদি এলাকার পাশাপাশি পশ্চিমবঙ্গের কোচবিহার জেলা ও আসামের কিছু জায়গায় প্রাকৃতিকভাবে এবং চাষের মাধ্যমে মুর্তার ফলন করা হয়।  চিত্রশালা  তথ্যসূত্র  বিষয়শ্রেণী:ভারতের উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:পশ্চিমবঙ্গের উদ্ভিদ বিষয়শ্রেণী:আসামের উদ্ভিদ বিষয়শ্রেণী:মালয়েশিয়ার উদ্ভিদ বিষয়শ্রেণী:বোর্নিওর উদ্ভিদ বিষয়শ্রেণী:ফিলিপাইনের উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল
খগেন গগৈ (১৯২৬/২৭ – ৫ মার্চ ২০১৯) একজন ভারতীয় রাজনীতিবিদ ছিলেন যিনি ভারতীয় জনতা পার্টির রাজনীতির সাথে যুক্ত ছিলেন। তিনি একবার আসাম বিধানসভার সদস্য হিসেবে নির্বাচিত হয়েছিলেন।  রাজনৈতিক জীবন খগেন গগৈ ১৯৭২ সালে ভারতীয় জাতীয় কংগ্রেসের প্রার্থী হিসেবে মাহমরা বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ১৯৯৬ সালে ভারতীয় জনতা পার্টিতে যোগদান করেছিলেন।  মৃত্যু খগেন গগৈ ২০১৯ সালের ৫ মার্চ ৯২ বছর বয়সে প্রয়াত হন।  তথ্যসূত্র  বিষয়শ্রেণী:ভারতীয় জনতা পার্টির রাজনীতিবিদ বিষয়শ্রেণী:২০১৯-এ মৃত্যু বিষয়শ্রেণী:১৯২০-এর দশকে জন্ম বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:আসাম বিধানসভার সদস্য ১৯৭২-১৯৭৮ বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: উল্লেখযোগ্য। রেখে দেয়া হল। --আফতাব (আলাপ) ১৮:০৩, ৫ আগস্ট ২০১৬ (ইউটিসি) সাগর দিঘী   – (অপসারণের প্রস্তাবনা দেখুনলগ দেখুন) () WP:NGEO অনুযায়ী উল্লেখযোগ্যতা প্রশ্নবিদ্ধ।     ~ মহীন   (আলাপ) ০৭:০১, ২৯ জুলাই ২০১৬ (ইউটিসি)   আমার জানা মতে সাগর দিঘী দিনাজপুর এর বেশ গুরুত্বপূর্ন টুরিষ্ট স্পট এর মধ্যে একটি, এতে কোন সন্দেহ নাই। তবে দিনাজপুর থেকে উইকিপিডিয়ান কম হওয়ায় এখানকার নিবন্ধ সমূহে মানোন্নয়ন খুবই ধীরে হয়। আমি নিবন্ধ মুছে ফেলার চাইতে নিবন্ধ মানোন্নয়ন প্রয়োজন জাতীয় কোন নোটিশ লাগানোর পক্ষে। --Nahid Hossain (আলাপ) ০৭:০৮, ২৯ জুলাই ২০১৬ (ইউটিসি)  সাগরদিঘী টুরিস্ট স্পট হিসাবে গুরত্ববহন করে। নিবন্ধ অপসারণ না করে এতে আরো তথ্য ও তথ্য সূত্র যোগ করা প্রয়োজন। মুসফিক মুন্না (আলাপ) ০৭:৩১, ২৯ জুলাই ২০১৬ (ইউটিসি)  তীব্রভাবে । অপসারণ প্রস্তাবণার বিরোধিতা করছি এবং বৈশিষ্ট্যপূর্ণ স্থান বিষয়ক একটি নিবন্ধে এধরণের ট্যাগ মোটেও কাম্য নয়। - Ashiq Shawon (আলাপ) ১৭:০৫, ২৯ জুলাই ২০১৬ (ইউটিসি)   WP:NGEO অনুযায়ী প্রাকৃতিক স্থানের সূত্রে শুধু নাম এবং অবস্থান ছাড়া অন্যান্য তথ্য থাকলে উল্লেখযোগ্য। সেসাথে সূত্রের সংখ্যাও বিবেচনা করতে হবে। এখানে নাম ও অবস্থান ছাড়াও বাড়তি কিছু পাওয়া যাচ্ছে যদিও অপ্রতুল এবং সূত্র সংখ্যা কম। শর্ত আংশিক পূরণ করার কারণে অপসারণ না করে সময় দেয়ার পক্ষপাতী। --Intakhab (আলাপ) ১৭:৫৪, ২৯ জুলাই ২০১৬ (ইউটিসি) অপসারণে একমত নই। শুধুমাত্র পর্যটন স্থান হিসেবেই এটি উল্লেখযোগ্য অন্য কিছু বাদেও।--যুদ্ধমন্ত্রী আলাপ ১৪:৫৮, ৩০ জুলাই ২০১৬ (ইউটিসি) সমৃদ্ধির মাধ্যমে নিবন্ধটি সংরক্ষণ করা হলে আপত্তি নেই। এ সম্পর্কে আরো তথ্যসূত্র প্রদান করা গেলে ভালো হয়।    ~ মহীন   (আলাপ) ০৬:৫৪, ৩১ জুলাই ২০১৬ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
thumb|নিম্ন অস্ট্রিয়ার ড্যুর্নষ্টাইন শহরের একটি প্রাক্তন মঠের ঘণ্টাঘর ঘণ্টাঘর বলতে এমন একটি ভবনকে (প্রায়শই বুরূজ বা মিনার আকৃতির) বোঝায়, যেটিতে এক বা একাধিক ঘণ্টা রক্ষিত থাকে, কিংবা যেটিকে ঘণ্টা রাখার জন্য নকশা করা হয় (ঘণ্টা না থাকলেও)। এরূপ বুরূজ প্রায়শই কোনও খ্রিস্টান গির্জার অংশ হিসেবে বিদ্যমান থাকে এবং এগুলিতে গির্জার ঘণ্টাগুলি রক্ষিত থাকে। তবে অনেক ধর্মনিরপেক্ষ ঘণ্টাঘরও রয়েছে, যেগুলি প্রায়শই কোনও পৌর ভবন বা শিক্ষা প্রতিষ্ঠানের অংশ হয়ে থাকে কিংবা এগুলিকে একটি সুরেলা ঘণ্টাস্তবক ধারণ করার জন্য বিশেষভাবে নির্মাণ করা হয়ে থাকে। ধর্মনিরপেক্ষ ঘণ্টাঘরগুলিতে সাধারণত একটি ঘড়িও অঙ্গীভূত থাকে, এমনকি গির্জার ঘণ্টাঘরগুলিতে জনসেবার্থে ঘড়ি থাকতে পারে।  বিশ্বের সর্বোচ্চ নিরাবলম্ব স্বাধীনভাবে দণ্ডায়মান ঘণ্টাঘরটি হল ইতালির ফ্রিউলি ভেনেৎসিয়া জুলিয়া অঞ্চলে অবস্থিত মোরতেইলিয়ানো ঘণ্টাঘর, যার উচ্চতা ১১৩.২ মিটার (অর্থাৎ এটি প্রায় ৩৪ তলাবিশিষ্ট একটি ভবনের সমান উঁচু)।  অন্যান্য ভাষায় ব্যবহার ইতালীয় ভাষায় ঘণ্টাকে "কাম্পানা" বলে এবং ঘণ্টাঘরকে "কাম্পানিলে" (Campanile) বলে। তবে ইংরেজি ভাষাতে ইতালীয় কৃতঋণ শব্দ "ক্যাম্পানিলে" দিয়ে কেবলমাত্র কোনও নিরাবলম্ব দণ্ডায়মান ঘণ্টাঘরকে (যা কোনও ভবনের সাথে সংযুক্ত নয়) বোঝানো হয়। অন্যান্যগুলিকে ইংরেজিতে "বেল টাওয়ার" বলে। কোনও কোনও ঐতিহ্যে এগুলিকে "বেলফ্রাই" বলা হতে পারে, তবে বেলফ্রাই পরিভাষাটি দিয়ে সমগ্র বুরূজটির পরিবর্তে যে উপকাঠামোটি ঘণ্টা ও ঘণ্টাবাদক অংশগুলি ধারণ করে, বিশেষ করে কেবল সেই অংশটিকেই বোঝানো হতে পারে।  চিত্রশালা  আরও দেখুন ঘণ্টাধারী ত্রিকোণ ছাদ ঘড়িঘর মন্ত্রোপাসনা ঘর  ঘনক-উপরিস্থ অষ্টভুজ জভোনিৎসা (রুশ ঘণ্টাঘর)  তথ্যসূত্র  বহিঃসংযোগ  Belfries of Belgium and France, UNESCO World Heritage Centre entry Les Beffrois – France, Belgique, Pays-Bas, blog describing several bell towers (in French)   All Saints Bell Tower  বিষয়শ্রেণী:টাওয়ার বিষয়শ্রেণী:ঘণ্টাঘর বিষয়শ্রেণী:ঘণ্টা (ঘাতযন্ত্র)
জাইলস ডিকন () হলেন একজন ইংরেজ ফ্যাশন ডিজাইনার, সৃজনশীল পরিচালক এবং জাইলস ডিকন গ্রুপ, কউচার ফ্যাশন হাউসয়ের প্রতিষ্ঠাতা। জাইলস ২০১৬ সালে প্যারিস ফ্যাশন সময়সূচীতে যোগদান করেন। জাইলস প্রথাগত ধারনার নারী পোশাকপরিচ্ছদকে চ্যালেঞ্জ করার জন্য পরিচিত এবং প্রায়ই তার নকশাগুলিতে বন্য অঙ্কন এবং পপ সংস্কৃতির বিকল্প ব্যবহার করে থাকেন। ২০০৩ সালে তার নিজের ব্যান্ড জাইলসয়ের প্রতিষ্ঠার পূর্বে ডিকন বিটগা জিটিস এবং গুচি নামক দুটি ফ্যাশন সংস্থায় চাকরি করেছেন। তিনি ২০০৪ সালের লন্ডন ফ্যাশন সপ্তাহে জাইলস  জন্য তার প্রথম সংগ্রহটি চালু করেন এবং ব্রিটিশ ফ্যাশন পুরস্কারে "সেরা নতুন ডিজাইনার" হিসাবে পুষ্কার পেয়েছিলেন। জাইলস ডিকনের নকশা সমালোচনামূলকদের দ্বারা প্রশংসা সঙ্গে পূরণ করা হয়েছে এবং লন্ডন ফ্যাশন একটি নূতন আগ্রহ উদ্দীপ্ত হয়েছে। তিনি ফ্যাশন শিল্পের সবচেয়ে অনুরাগী পরিস্হিতদের  মধ্যে একটি হয়ে ওঠেন, জাইলস ডিকনে ২০০৬ সালে ব্রিটিশ ফ্যাশন ডিজাইনার ওফ দি ইয়ার নাম দেওয়া হয়েছিল এবং ২০০৯ সালে ফরাসি এএনডিএএম ফ্যাশন অ্যাওয়ার্ডয়ের গ্র্যান্ড প্রিক্স পুরস্কারে ভূষিত করা হয়েছিল। ২০১০ সালের ডিসেম্বরে  ডিজাইনার হিসাবে জাইলস ডিকন ফরাসি ফ্যাশন সংস্থা উনগারের সৃজনশীল পরিচালক নিযুক্ত হন। তিনি ফ্যাশন সংস্থা উনারগারের সঙ্গে পারস্পরিক সহযোগিতা শেষ করার সিদ্ধান্ত নেওয়ার পূর্বে সেপ্টেম্বর ২০১১ সাল পর্যন্ত ফ্যাশন সংস্থা উনারগারে সঙ্গে যুক্ত ছিলেন। জাইলস তার নকশা করা প্রথম পোশাকের সংগ্রহ প্রকাশ করেন ২০১৬ সালে।  প্রারম্ভিক জীবন জাইলস ডিকন কাউন্টি ডারহামের ডার্লিংটনে জন্মগ্রহণ করেন, কিন্তু লেক জেলার উলসওয়াটারের কাছাকাছি বেড়ে উঠেছেন। তিনি একজন কৃষিজ দ্রব্য বিক্রয়কর্তা ডেভিড, এবং গৃহিণী জুডিথ'য়ের কনিষ্ঠ সন্তান। জাইলস ডিকনের এক বড় বোন আছে। জাইলস কাউন্টি ডারহামের বার্নার্ড কাসল স্কুলে যোগদান করেন এবং তিনি "নৃত্যবিজ্ঞানের মানসিকতা" নিজের সাথে জড়িয়ে নিয়েছিলেন। তিনি প্রাথমিকভাবে একজন সামুদ্রিক জীববিজ্ঞানী হতে চেয়েছিলেন, কিন্তু তিনি তার রসায়ন বিষয়ে ব্যর্থ হয়েছিলেন। পরে তিনি হরোগেট কলেজ অফ আর্টসে যোগদান করেন, যেখানে তিনি একটি কলা ভিত্তি কোর্স সম্পন্ন করেন। তার কোর্স শেষ করার পর তিনি সেন্ট্রাল সেন্ট মার্টিন্সয়ে পড়াশোনা করতে যান এবং সেখানে তিনি ফ্যাশন ডিজাইনার আলেকজান্ডার ম্যাককুইন এবং লুইলা বার্টলি  একই শ্রেণীতে ছিলেন। তিনি ১৯৯২ সালে স্নাতক ডিগ্রি অর্জন করেন এবং ডোরান ডিকনয়ের লেবেলটি তার বন্ধু, ফাই ডারানের সঙ্গে  ডেজেড অ্যান্ড কনফিউজ''' চিত্রানুষ্ঠানের সাথে সহযোগিতা শুরু করেন।  ব্যক্তিগত জীবন  জাইলস লন্ডন, ডার্লিংটনে অবস্থিত তার বাড়ি  প্যারিস এবং ইতালিতে তার এপার্টমেন্টে জীবনের বেশির ভাগ সময় অতিবাহিত করেন। তিনি ২০১৩ সালের শুরু থেকে অভিনেত্রী গয়েন্দোলাইন ক্রিস্টির সঙ্গে সম্পর্কে যুক্ত আছে।  জাইলস ডিকনের প্রধান শখগুলি হল  সাঁতার, হাইকিং এবং বাগান তৈরি ও তার পরিচর্চা। তিনি তার নকশা এবং শৈলী অনুপ্রেরণা মধ্যে এলসা সিকাপার্লি, মিউচিয়া প্রডা, কোকো চ্যানেল, জনাব জে.এম. মিল্ট, এবং ইভস সেন্টলরেন্ট প্রভৃতিকে গণ্য করেন।  তথ্যসূত্র  বহিঃসংযোগ  বিষয়শ্রেণী:ইংরেজ বেশভূষাশৈলী নকশাবিদ বিষয়শ্রেণী:এইচকার্ডের সাথে নিবন্ধসমূহ বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি
শাহপুরা (রাজস্থান) () ভারতের রাজস্থান রাজ্যের ভিলওয়ারা জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬৪ মিটার (১১৯৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে শাহপুরা (রাজস্থান) শহরের জনসংখ্যা হল ২৭,৬৯৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে শাহপুরা (রাজস্থান) এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  Aishik Rehman (আলাপ) ২১:৪৮, ৩১ জানুয়ারি ২০২৫ (ইউটিসি) :হলি হেন্ডরিক্স   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () পর্নোগ্রাফিক চলচ্চিত্রের অভিনেত্রীর নিবন্ধটি WP:ENT, WP:BIO ও WP:GNG পূরণে ব্যর্থ। প্রাথমিক উৎসে উল্লেখযোগ্য কভারেজ নেই। উল্লেখযোগ্য কোন পুরস্কারও পাননি। নাহিয়ানআলাপ ১৯:০৯, ২৩ জানুয়ারি ২০২৫ (ইউটিসি)  । ≈ MS Sakib  «আলাপ»  ২২:৩২, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
রহিম আলি (, ; জন্ম: ২১ এপ্রিল ২০০০) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লিগের শীর্ষ স্তর ইন্ডিয়ান সুপার লিগের ক্লাব চেন্নাইয়িন এবং ভারত জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  ২০১২–১৩ মৌসুমে, ভারতীয় ফুটবল ক্লাব মোহনবাগান নার্সারির হয়ে খেলার মাধ্যমে রহিম ফুটবল জগতে প্রবেশ করেছেন এবং পরবর্তীকালে মোহনবাগান এবং এআইএফএফ এলিটের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৯ মৌসুমে, ভারতীয় ক্লাব ইন্ডিয়ান অ্যারোসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইন্ডিয়ান অ্যারোসের হয়ে ২ মৌসুমে ৩০ ম্যাচে ৬টি গোল করার পর ২০-১৯–২০ মৌসুমে তিনি চেন্নাইয়িনে যোগদান করেছেন।  ২০১৭ সালে, রহিম ভারত অনূর্ধ্ব-১৭ দলের হয়ে ভারতের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ভারতের বয়সভিত্তিক দলের হয়ে খেলার পর, তিনি ২০২১ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।  প্রারম্ভিক জীবন রহিম আলি ২০০০ সালের ২১শে এপ্রিল তারিখে ভারতের পশ্চিমবঙ্গের ব্যারাকপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রহিম ভারত অনূর্ধ্ব-১৭, ভারত অনূর্ধ্ব-২০ এবং ভারত অনূর্ধ্ব-২৩ দলের হয়ে খেলার মাধ্যমে ভারতের প্রতিনিধিত্ব করেছেন। ২০১৭ সালের ৬ই অক্টোবর তারিখে তিনি ২০১৭ ফিফা অনূর্ধ্ব-১৭ বিশ্বকাপে মার্কিন যুক্তরাষ্ট্র অনূর্ধ্ব-১৭ দলের বিরুদ্ধে ম্যাচে ভারত অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ভারত অনূর্ধ্ব-১৭ দলের হয়ে তিনি ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল গ্রুপ পর্ব শেষে কোন পয়েন্ট অর্জন করতে ব্যর্থ হয়ে গ্রুপ পর্ব থেকেই বিদায় নিয়েছিল। এই আসরে তিনি ৩ ম্যাচে অংশগ্রহণ করেছিলেন।  ২০২১ সালের ২রা সেপ্টেম্বর তারিখে, মাত্র ২১ বছর, ৪ মাস ও ১২ দিন বয়সে, ডান পায়ে ফুটবল খেলায় পারদর্শী রহিম নেপালের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় গ্লান মার্টিন্সের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ভারত ১–১ গোলে ড্র করেছিল।  পরিসংখ্যান আন্তর্জাতিক   দল  সাল  ম্যাচ  গোল ভারত  ২০২১  ৫  ০ সর্বমোট  ৫  ০  তথ্যসূত্র  বহিঃসংযোগ            বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ভারতের আন্তর্জাতিক ফুটবলার বিষয়শ্রেণী:চেন্নাইয়িন ফুটবল ক্লাবের খেলোয়াড় বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের ফুটবলার বিষয়শ্রেণী:আই-লিগের খেলোয়াড় বিষয়শ্রেণী:ইন্ডিয়ান সুপার লিগের খেলোয়াড় বিষয়শ্রেণী:২০২২ এশিয়ান গেমসের ফুটবলার বিষয়শ্রেণী:ভারতীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:এশিয়ান গেমসে ভারতের প্রতিযোগী
থাম্ব|জাভা বাইটকোড জাভা বাইটকোড এক ধরনের নির্দেশনা যা জাভা ভার্চুয়াল মেশিন দ্বারা সম্পাদিত হয়। প্রত্যেকটি বাইটকোডের অপকোডের দৈর্ঘ্য ১ বাইট। যদিও কিছু কিছু বাইটকোডের প্যারামিটার দরকার হয় যেগুলো দৈর্ঘ্যে কয়েক বাইট পর্যন্ত হতে পারে। ১জন জাভা প্রোগ্রামারের জাভা বাইটকোড সম্পর্কে জানা অপরিহার্য নয়, কিন্তু বাইটকোড সম্পর্কে সম্যক ধারণা জাভা প্রোগ্রামিংয়ে সহায়তা করে।  বিষয়শ্রেণী:ভার্চুয়াল সফটওয়্যার
সারিন্দা () ইস্পাত, কাঠ, পার্চমেন্ট এবং ঘোড়ার চুল দিয়ে তৈরি একটি তারযুক্ত যন্ত্র। হলো লুটে বা বেহালার অনুরূপ একটি তারযুক্ত ভারতীয় লোক বাদ্যযন্ত্র। এটি ধনুকাকৃতির ছড় দ্বারা বাজানো হয় এবং এতে দশ থেকে ত্রিশটি তার থাকে। মূল কাঠামোর প্রশস্ত অংশ দুপাশে বেশ চাপা থাকে, ওপরে থাকে চামড়ার ছাউনি এবং বাকি অংশ দন্ডাকৃতির। এটি মেঝেতে লম্বালম্বীভাবে ঝোঁকে বসে বাজানো হয়।  সরিন্দা'র উৎপত্তি "ধোদ্রো বানাম" নামে উপজাতিদের এক ধরনের বেহালা বাদ্যযন্ত্র থেকে বলে মনে হয়, যা মধ্য, উত্তর-পশ্চিম এবং পূর্ব ভারতে পাওয়া যায়। এটি পশ্চিমবঙ্গ, বিহার এবং ওড়িশার সাঁওতাল উপজাতিদের সংস্কৃতি এবং ধর্মের একটি গুরুত্বপূর্ণ উপকরণ।  সারেঙ্গি সারিন্দার একটি প্রশাখা। শিখ গুরু অর্জান দেব শিখ ভক্তিমূলক সংগীতে সারিন্দার পরিচয় করিয়েছিলেন এবং জনপ্রিয় করেছিলেন।  ভারতের বেশ কয়েকটি জাতিগোষ্ঠী, উদা: বাংলার বাউল, পাঞ্জাবি সম্প্রদায়, রাজস্থান, আসাম এবং ত্রিপুরার লোক শিল্পীরা তাদের ঐতিহ্যবাহী সংগীত এবং নৃত্যে সরিন্দা ব্যবহার করেন। এটি কোনও একক বা দলবদ্ধ লোকসঙ্গীত গায়কদের জন্য অদ্বিতীয় সঙ্গী।  আরো দেখুন সারেঙ্গি, সারিন্দা'র অনুরূপ বাদ্যযন্ত্র বেহালা, ধনুক তন্তুর সম্মিলনে সুর সৃষ্টি করা বাদ্যযন্ত্র   তথ্যসূত্র   বহিঃসংযোগ  সারিন্দা - বাংলাপিডিয়া ধোদ্রো বানাম সম্পর্কে অনুচ্ছেদ বাদ্যযন্ত্রের বিশ্বকোষে সারিন্দা'র প্রবেশ  বিষয়শ্রেণী:ততযন্ত্র বিষয়শ্রেণী:ভারতীয় বাদ্যযন্ত্র বিষয়শ্রেণী:লোকসঙ্গীত
thumb কর্নেল জর্জ চার্লস বিংহাম, লুকানের ৫ম আর্ল, ১ম ব্যারন বিংহাম,  (১৩ ডিসেম্বর ১৮৬০ - ২০ এপ্রিল ১৯৪৯), ১৮৮৮ থেকে ১৯১৪ সাল পর্যন্ত লর্ড বিংহামের সৌজন্য উপাধি দ্বারা পরিচিত, একজন ব্রিটিশ সৈনিক এবং রক্ষণশীল রাজনীতিবিদ ছিলেন। তার বোন রোজালিন্ড হ্যামিল্টন, ডাচেস অফ অ্যাবারকর্ন, ছিলেন ওয়েলসের রাজকুমারী ডায়ানার প্রপিতামহী।   বহিঃসংযোগ      বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:রাইফেল ব্রিগেড কর্মকর্তা বিষয়শ্রেণী:মেরিলেবোন ক্রিকেট ক্লাবের সভাপতি বিষয়শ্রেণী:হ্যারো স্কুলে শিক্ষিত ব্যক্তি বিষয়শ্রেণী:চেম্বারলিন যুদ্ধকালীন সরকারের মন্ত্রী, ১৯৩৯-১৯৪০ বিষয়শ্রেণী:চেম্বারলিন শান্তিকালীন সরকারের মন্ত্রী, ১৯৩৭-১৯৩৯ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:রয়্যাল মিলিটারি কলেজ, স্যান্ডহার্স্টের স্নাতক বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৪৯-এ মৃত্যু বিষয়শ্রেণী:১৮৬০-এ জন্ম বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
এলিজা মুরাদ্যান (; ; জন্ম ১৯৯৩) হলেন একজন আর্মেনীয়-রুশ মডেল যিনি ২০১৮ সালে মিস ইউনিভার্স আর্মেনিয়া খেতাব লাভ করেন। তিনি মিস ইউনিভার্স ২০১৮ তে আর্মেনিয়ার প্রতিনিধিত্ব করেছিলেন।   ব্যক্তিগত জীবন  এলিজা মুরাদ্যান আর্মেনিয়ার রাজধানী ইয়েরেভানে জন্মগ্রহণ করেন। বর্তমানে, তিনি সেখানে বাস করেন। তিনি বর্তমানে ইভনিং ড্রেস রেন্টাল বিজনেস নিয়ে কাজ করছেন। তিনি রাশিয়ার মস্কোতে বাস করতেন। সেখানকার, ফার্স্ট মস্কো স্টেট বিশ্ববিদ্যালয় থেকে তিনি চিকিৎসা বিজ্ঞানে স্নাতক ডিগ্রি লাভ করেছেন। ২০১৩ সালে এলিজস মুরাদ্যান রাশিয়ায় মিস এমজিএমইউ খেতাব লাভ করেন।   সুন্দরী প্রতিযোগিতা   মিস ইউনিভার্স আর্মেনিয়া ২০১৮  ২০১৮ সালের ৬ জুলার এলিজা মুরাদ্যান মিস ইউনিভার্স আর্মেনিয়া ২০১৮ খেতাব লাভ করেন। ফলশ্রুতিতে তিনি আর্মেনিয়ার প্রথম ব্যক্তি হিসেবে মিস ইউনিভার্স প্রতিযোগিতায় অংশগ্রহণ করার সুযোগ পান।   মিস ইউনিভার্স ২০১৮  এলিজা মুরুদ্যান থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় আর্মেনিয়ার প্রতিনিধিত্ব করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:মিস ইউনিভার্স ২০১৮-এর প্রতিযোগী